OpenLLM-France/wikimedia huggingface dataset:
# Joko serio

Joko serioa berez aisialdirako garatu eta jolasten ez den jokoa da, hala nola xedetzat hezkuntza, trebakuntza, ebaluazioa eta marketina dutenak. "Serio" hitzarekin bideo-jokoen industriatik at egon ohi diren industriak izendatzeko erabiltzen da, hala nola defentsa, hezkuntza, ikerketa zientifikoa, larrialdien kudeaketa, hiri-planifikazioa eta urbanismoa, ingeniaritza, politika... ideia honek simulazioarekin bat egiten du hainbat eremutan (adibidez, hegaldi simulazioak) baina esplizituki aipatzen du konpetizioak izan dezakeen balio erantsu pedagogiko eta dibertigarria.

## Ikus, gainera

* Gamifikazio

## Kanpo estekak

* Datuak: Q1506693
* Multimedia: Serious games / Q1506693
# Jokoz kanpo

Jokoz kanpo izan daiteke:
* Jokoz kanpo (futbola), araua.
* Jokoz kanpo (errugbia), araua.
* Jokoz kanpo (izotz-hockeya), araua.
* Jokoz kanpo Manu Lopezen liburua.
* Jokoz kanpo Borobil Teatroaren antzezlana.
# Joko garbi

Joko garbi pilota modalitate bat da. Zeharkako pilota jokoa da, eta gerora zesta punta izango zenaren modalitate aitzindari edo aurrekaria izan zen.

## Arauak

Xisteraz jokatzen da, baina zesta puntakoa baino xistera txikiagoa da joko garbikoa, eta ez du pilota atxikitzeko ipurdi edo zabalgunerik. Joko garbiko modalitatean pilota ezin da xisteran atxiki, zesta puntan bezala.
XIX. mendean atxikia egiten hasi zen hainbat pilotari (xisteraren forma moldatuz horretarako). Eta, hain zuzen, hortik datorkio izena "joko garbiari", zesta puntan erabiltzen hasi ziren atxikia joko "zikina" iruditzen zitzaielako garai hartako puristei.

## Kanpo estekak

* Datuak: Q56148890
* Multimedia: Joko garbi / Q56148890
# Joko gaelikoak

Joko gaelikoak (irlanderaz Na Cluichí Gaelacha eta ingelesez Gaelic games) Elkarte Atletiko Gaelikoak antolaturik eta bere itzalpean Irlandan jokatu ohi diren kirolak dira. Joko gaelikoetako kirol nagusiak futbol gaelikoa eta hurling-a dira. Halere, Elkarte Atletiko Gaelikoak bertako beste kirol batzuk ere bultzatzen ditu, esate baterako irlandar pilota eta rounders delakoa.
Bestalde, gizonezkoen bertsioez gain emakumezkoena ere baude: camogie eta emakumezko futbol gaelikoa. Elkarte Atletiko Gaelikoak ez ditu emakumezkoen txapelketak antolatzen, baina erakunde honi estuki lotuak daude.
Gaur egun joko gaelikoak Irlandan jarraitzaile eta zaletu gehien dituzten kirolak dira. Horren adibide garbiena, urtero Dublin hiriburuan jokatu ohi den All-Ireland Senior Football Championship deritzon finalak Irlanda osoan pizten duen jakinmin eta zalego ikaragarria.

## Estadio nagusiak

| Dublin, Dublin konderria | Thurles, Tipperary konderria | Cork, Cork konderria | Killarney, Kerry konderria | Clones, Monaghan konderria |
| Croke Park | Semple Stadium | Páirc Uí Chaoimh | Fitzgerald Stadium | St Tiernach's Park |
| Edukiera: 82.300 | Edukiera: 53.500 | Edukiera: 32.550 | Edukiera: 43.180 | Edukiera: 36.000 |

## Ikus gainera

* Elkarte Atletiko Gaeliko

## Kanpo estekak

* Elkarte Atletiko Gaelikoaren webgunea (Ingelesez)
* Datuak: Q2447366
* Multimedia: Gaelic games / Q2447366
# Jokoz kanpo (futbola)

    Artikulu hau futboleko arauari buruzkoa da; beste esanahietarako, ikus «Jokoz kanpo».
Jokoz kanpo edo offside jokalari batek egiten duen falta edo arau-urrapena da, baloia jokoan dagoen unean kontrako ate-marratik baloia baino gertuago aurkitzen denean, salbu jokalaria bere taldeari dagokion zelai-erdian kokatua baldin badago edota beraren eta hondoko-marraren artean aurkako taldeko bi jokalari edo gehiago aurkitzen badira. Arbitro laguntzaileek falta hauek seinalatzen dituzte baina azken hitzak arbitro nagusiak du. Gol bat sortuz gero, arbitro nagusiak aginpidea du golak balio duen edo ez erabakitzeko.

## Erreferentziak

* ↑ Euskalterm: [Hiztegi terminologikoa] [2004]

## Kanpo estekak

* Datuak: Q18531
* Multimedia: Offside (association football) / Q18531
# Jokto

Jokto (y ikurra, minuskula) Nazioarteko Unitate Sistemaren 10$^{-24}$ faktore bat adierazten duen aurrizki bat da.
1991an hartutakoa, grezierazko χίλιοι, hitzetik dator, "zortzi" esan nahia duena, 1/1000$^8$-ren berdina delako.

## Kanpo estekak

* Datuak: Q110823
SI aurrizkiak :
| 10$^n$ | Aurrizkia | Sinboloa | Eskala laburra | Eskala luzea | Baliokide hamartarra |
| 10$^{24}$ | yotta | Y | Septilioi | Kuadrilioi | 1 000 000 000 000 000 000 000 000 |
| 10$^{21}$ | zetta | Z | Sextilioi | Triliar (mila trilioi) | 1 000 000 000 000 000 000 000 |
| 10$^{18}$ | exa | E | Kintilioi | Trilioi | 1 000 000 000 000 000 000 |
| 10$^{15}$ | peta | P | Kuadrilioi | Biliar (mila bilioi) | 1 000 000 000 000 000 |
| 10$^{12}$ | tera | T | Trilioi | Bilioi | 1 000 000 000 000 |
| 10$^9$ | giga | G | Bilioi | Miliar (mila milioi) | 1 000 000 000 |
| 10$^6$ | mega | M | Milioi | Milioi | 1 000 000 |
| 10$^3$ | kilo | k | Mila | Mila | 1 000 |
| 10$^2$ | hekto | h | Ehun | Ehun | 100 |
| 10$^1$ | deka | da | Hamar | Hamar | 10 |
| 10$^0$ | ezer ez | ezer ez | Bat | Bat | 1 |
| 10$^{−1}$ | dezi | d | Hamarren | Hamarren | 0,1 |
| 10$^{−2}$ | zenti | c | Ehunen | Ehunen | 0,01 |
| 10$^{−3}$ | mili | m | Milaren | Milaren | 0,001 |
| 10$^{−6}$ | mikro | µ | Milioiren | Milioiren | 0,000 001 |
| 10$^{−9}$ | nano | n | Bilioiren | Miliarren | 0,000 000 001 |
| 10$^{−12}$ | piko | p | Trilioiren | Bilioiren | 0,000 000 000 001 |
| 10$^{−15}$ | femto | f | Kadrilioiren | Biliarren | 0,000 000 000 000 001 |
| 10$^{−18}$ | atto | a | Kintilioiren | Trilioiren | 0,000 000 000 000 000 001 |
| 10$^{−21}$ | zepto | z | Sextilioiren | Triliarren | 0,000 000 000 000 000 000 001 |
| 10$^{−24}$ | jokto | y | Septilioiren | Kadrilioiren | 0,000 000 000 000 000 000 000 001 |
# Joanes Foixkoa (1450-1500)

    Artikulu hau Étampesko kondeari buruzkoa da; beste esanahietarako, ikus «Joanes Foixkoa».
Joanes Foixkoa (?, 1450 – Étampes, 1500eko azaroaren 5a) Nafarroako Erresumako infantea izan zen. Aita Gaston IV.a Foixkoa, ama Leonor I.a Nafarroakoa eta anai nagusia Gaston Vianako printzea izan zituen.

## Biografia

Aitaren partez Narbonneko bizkonterria jarauntsi zuen eta harreman onak izan zituen bai Luis XI.a Frantziakoarekin bai Luis XII.a Frantziakoarekin. Izan ere 1476an Luis XII.aren alaba zen Maria Orleansekoa ezkondu eta bi seme-alaba izan zituzten:
* Germaine Foixkoa (1488–1538), Fernando II.a Aragoikoarekin ezkondu zena. Honek bere balizko eskubideak aldarrikatzeko Nafarroako konkista hasi zuen.
* Gaston Foixkoa (1489–1512), bere osaba Luis XII.aren jenerala izan zena.
1483an Frantzisko I.a Nafarroakoa hil zenean, Joanesek tronua aldarrikatu zuen Lege Salikoaren aitzakiarekin. Katalina I.a Nafarroakoa tronutik kentzeko Nafarroako Gerra Zibila hasi zuen.
Zuhaitz genealogikoa :
Joanes I.a Foixkoa
Gaston IV.a Foixkoa
John of Aragon, Prince of Girona
Jeanne Ire d'Albret
Germana Foixkoa
Joanes Foixkoa
Isabel of Castile
Joanes II.a Aragoikoa
Gaston Foixkoa
Leonor I.a Nafarroakoa
Zuria I.a Nafarroakoa :

## Erreferentziak

* ↑ Gaston IV, Comte de Foix Genealogics.org
* ↑ Carroll, Stuart. (2006). Blood and Violence in Early Modern France. Oxford University Press, 43 or..

## Kanpo estekak

* Datuak: Q520529
# Joanes Haraneder

Joanes Haraneder (Donibane Lohizune, Lapurdi, 1669 - ????) euskal idazlea izan zen, apaiza, eta bereziki Ebanjelioak eta debozionezko liburuen itzultzailea.

## Biografia

Joanes Haraneder familia nobletik zetorren eta bere jaioterrian bertan egon zen apaiz. Itun Berriaren lehen euskarazko itzulpen katolikoa egin zuen. Lau Ebanjelioak, Apostoluen Eginak, Gutunak eta Apokalipsia jasotzen zituen itzulpenaren eskuizkribua 1740. urtekoa bazen ere, ez zen 1855. urte arte argitara eman, Dassance eta Harriet apaiz eta argitaldariek egokitu zuten arte, alegia, Jesu-Christo gure Iaunaren Testament Berria izenburuarekin. Lau Ebanjelioak baino ez zituen jasotzen, ordea. Mitxelenaren ustez, Haranederrek laguntzaileak izan zituen. Patxi Altunak eskuizkribu osoa Jesu Christoren Evangelio Saindua izenburupean (Euskaltzaindia, 1990) argitaratu zuen. Philotea, edo devocioneraco bide erakusçaillea Haranederren bigarren itzulpena 1749. urtean argitaratu zen Okzitaniako Tolosan, Silvain Pouvreauk 1664rako euskaratua bazuen ere. Handik urtebetera, Aita Lorenzo Scupoliren Combattimento espirituale liburuaren itzulpen lana argitaratu zuen, Gudu izpirituala izenburuarekin.

## Lanak
### Erlijioa

* Jesu Christoren Evangelio Saindua (1740; Bilbo, 1990)
** Ikus eskuizkribua digitalizatua Bilketa atarian.
** Ikus liburu inprimatua digitalizatua (1855) Gallica-n.
* Philotea edo devocioneraco bide erakusçaillea (Okzitaniako Tolosa, 1749)
** Ikus liburua digitalizatua Gallica-n.
* Gudu izpirituala (Tolosa, Okzitania, 1750)
** Ikus liburua digitalizatua Bilketa atarian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-01-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* «Joanes Haraneder» Literaturaren Zubitegia.
* Datuak: Q12260431
# Joanes Foixkoa

Joanes Foixkoa Foix leinuaren hainbat kideen izena da:
* Joanes I.a Foixkoa (1382-1436) Foixko kondea.
* Joanes Foix-Kandalakoa (1410-1485) Benaugesko kondea eta Castillongo bizkondea.
* Joanes Foixkoa (1450-1500), Étampesko kondea eta Narbonneko bizkondea
* Jean de Foix (1454-?), Lautrec eta Villemurreko bizkondea
# Joanes Etxeto

    Artikulu hau Senperen irakasle ibili zen bertsolariari buruzkoa da; Hazparneko bertsolaria gaitzat duena beste hau da: «Manez Etxeto»
Joanes Etxeto (Itsasu, 1801eko otsailaren 6 – Senpere, 1887ko urriaren 15) bertsolaria izan zen.

## Biografia

Itsasun jaio eta Senpere Amotze auzoan bizi izan zen. Lanbidez irakaslea izan zen.
Bertsotan eta Lore Jokoetan parte hartzen 1858an -Senperen irakasle zebilen- eta 1875ean utzi zion bertsoak egiteari. Noizbait Anton Abadiari kexu idatzi zion, Lore Jokoetan epaileek zuzen jokatzen ez zutelakoan.

## Lanak

Bertso jarrietan aritu zen. Bertso asko bildu zaizkio, Lore Jokoetan sarritan -hamabost urtez erreskadan- esku hartu zuelako:
* 1858: Bai behar dut mintzatu.
* 1859 Sortzez Eskualduna naiz, Enperadoria, Dantzaren sujetera, Izatu naiz Amikozen, Urak eta gure arnuak, Frantses gerlariaz, Sebastopolgo gerla, Turra asto gainean.
* 1860: Haur ongi prestua, Errient naiz, Biarritze, Oi ene semea, Familia inperiala.
* 1864: Jaun andregaien arteko, Lillura, Munduko biltzarre jenerala, Ohore eta opulantzia, Gizon zaharra eta bere makhila, Ezkontzeko hitza.
* 1865: Arrosaren kantua.
* 1866: Gizon gazte ezkondu nahia, Soldado ona.
* 1868: Neskatxa pobrearen, Amoinaren gainean.
* 1871: Eliza xoria eta urzoa, Soldado mobila.
* 1872: Biligarroa.

## Sariak

1865ean Saran Arrosaren kantua sortak ohorezko aipamena erdietsi zuen.

## Erreferentziak

* ↑ Frantseserako sortutako grafian Etcheto. Batzuetan Jean izendapena ere topa daiteke
* ↑ Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 38-39. or.
* ↑ Anton Abbdaiaren koplarien guduak (1851-1897). Kronika antzeko hurbiltze saioa. Ikus 22.or.
* ↑ Koplari zenbaiten bizitzaz eta bertsoez ohar labur batzuk, Piarres Xarriton eta Patri Urkizu. Ikus 424.or.
* ↑ Anton Abbadiaren Koplari Guduak Susaren webgunean.

## Ikus, gainera

* Amotze
* Anton Abadia
* Manez Etxeto

## Kanpo loturak

* Joanes Etxeto Literaturaren Zubitegian.
* Datuak: Q12260429
# Joanes Ezponda

Joanes Ezponda (Maule, 1557- Bordele, 1595eko martxoaren 18a), poeta zuberotarra izan zen. Frantsesez idatzi zituen bere lanak, euskaraz ere jakin arren.
Familia protestantean jaio arren, gaztetan katoliko bihurtu zen (1593an, Henrike IV.a ezkero), horrekin batera bere burua Nafarroako Henrike III.a erregearen zerbitzura ipiniz. Garai gatazkatsu hartan, bi aldiz kartzelaratu zuten. Gazte hil zen, 38 urterekin.
Literaturari dagokionez, gutxi dira egindako poemak: 26 amodiozko soneto eta elegia eta kantu urri batzuk.

## Lanak

* "Les Amours"
* "Méditations sur les psaumes" (1588)
* "Essai de quelques poèmes chrétiens"
* "Les Stances sur la mort"
* "Avertissement au roi" (1589)
* "Les sonnets sur la mort" (1597)

## Bibliografia

* Jean de Sponde, "Poésies", Cailler, Les trésors de la littérature française, Geneva, 1949.
* Alan Boase, "Vie de Jean de Sponde", Droz, Geneva, 1977.
* Jean de Sponde, "Œuvres littéraires", Alan Boase, Droz, Geneva, 1978.
* Jean de Sponde, "Poésies complètes", Classiques Garnier, 2022.

## Ikus, gainera

* Zuberoako idazleak
* Euskal Herriko erdal idazleak

## Kanpo loturak

* "Erdal poeta onena" (Angel Erro, "Berria").
* Datuak: Q981932
# Joanes Haranburu

Joanes Haranburu (Sara, Lapurdi, XVII. mendea) euskal idazlea eta frantziskotar elizgizona izan zen.

## Bizitza

1635. urtean Devocino escuarra, mirailla eta oracinoteguia liburua eman zuen argitara Bordelen. Hiru ataletan zatiturik dago: Penitentziako zazpi salmoak eta Te deum laudamus delakoa biltzen dira, euskarara itzulirik, marinelentzat egindako kantuez eta hirugarren ordenako arauz gainera. Sarako Eskola taldeko partaide izan zen.
Ikus obra hau digitalizaturik Bilketan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Berria: "XVII. mendeko euskarazko liburu bat atzeman dute Frantzia ekialdean", 2024/08/01.
* Datuak: Q12260438
# Joanes Etxeto (argipena)

Joanes Etxeto bi bertsolari lapurtarren izen-deiturak izan daitezke:
* Joanes Etxeto (1801 - 1887): Itsasun jaio eta Senperen irakasle ibili zena.
* Joanes Etxeto, Manez Etxeto Katxo hazpandarrari (1789 - 1872) ematen zitzaion beste izen bat.

## Erreferentziak

* ↑ Hori dela eta, iturriek batzuetan bi pertsona desberdin horien erreferentziak ematen dituzte, ondo azaldu gabe zein den zein. Adibidez Literaturaren Zubitegian Senpereko errientaz ari dira eta Euskal Poesiaren Atarian Katxo hazpandarraz.

## Ikus, gainera

* Etxeto
# Josef Dobrovský

Josef Dobrovský (Balassagyarmat, Hungariako Erresuma, 1753ko abuztuaren 17a – Brno, 1829ko urtarrilaren 6a) bohemiar jatorriko jesuita, filosofo eta literatura historialaria izan zen, txekiar nazio pizkundeko pertsona aipagarrienetako bat. Txekiar hizkuntza eta literaturaren ikasketa eta azterketak egin ondoren, eslaviar filologiaren oinarri zientifikoak ezarri zituen Institutiones linguae slavicae dialecti veteris (1822) liburuan. Eslaviar hizkuntza zaharraren lehen gramatika zientifikoa dela esan daiteke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q283121
* Multimedia: Josef Dobrovský / Q283121
# Josef Arimateakoa

Josef Arimateakoa, lau ebanjelio kanonikoen arabera, gurutziltzaketaren ondoren Jesukristoren hilobiaz arduratu zena izan zen. Dwight L. Moody adituaren esanetan, ebanjelio kanonikoek oso gutxitan aipatzen dituzte istoria berak baina guztiek aipatzen dituzte Josef Arimateakoaren ekintzak (Mt 27:57-60; Mk 15:43-46; Lk 23:50-55; Jn 19:38-42).
Erdi Aroko kondairetan, Filiperekin batera Bretainia Handia ebanjelizatu zuen eta hara eraman zuen Graal.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ (Ingelesez) New World Encyclopedia. Joseph of Arimathea. .

## Kanpo estekak

* Datuak: Q271474
* Multimedia: Joseph of Arimathea / Q271474
# Josef Bican

Josef Bican (Viena, 1913ko irailaren 25a - Praga, 2001eko abenduaren 12a) austriar txekiar futbolaria izan zen. Futbolaren historiako goleatzailerik onenetakoa izan zen.
1931n hasi zuen bere kirol ibilbidea Austria Wien taldean eta lau urte geroago Admira Wien talde aurkariari pasa zion. 1937tik 1948ra Txekiako SK Slavia Praga taldean jokatu zuen. 1955ean erretiratu zen, eta Txekoslovakiar Ligako golegilerik handiena izan zen 447 golekin.
1940ko hamarkadan Austriako futbol selekzio nazionalean jokatu zuen eta 1934ko Munduko Futbol Txapelketan parte hartu zuen.

## Palmaresa

Rapid Wien
* Austriako futbol liga: 1934–35
Admira Wien
* Austriako futbol liga: 1935–36, 1936–37
Slavia Praga
* Txekoslovakiako futbol liga: 1939–40, 1940–41, 1941–42, 1942–43, 1946–47, 1948
* Txekoslovakiako futbol kopa: 1940–41, 1941–42
* Bohemiako Erdiko Kopa: 1940–41, 1943, 1944
* Askatasuna kopa: 1945
* Mitropa Kopa: 1938

## Kanpo estekak

* Datuak: Q352017
* Multimedia: Josef Bican / Q352017
# Josef Breuer

Josef Breuer (Viena, 1842ko urtarrilaren 15a - ib., 1925eko ekainaren 20a) mediku austriarra izan zen, fisiologiaren arloan nabarmendu zena. Horretaz gain, ezaguna da psikiatriaren arloan gaixo histerikoekin burutu zuen lanarengatik, Sigmund Freudekin batera.

## Biografia

Judu familia aberats batean jaioa, Vienako Unibertsitatean medikuntza ikasi eta bere titulua 1867an lortu zuen. Fisiologiaren arloko bere lehenengo ikerketaren emaitzak 1868an argitaratu ziren: Ewald Hering irakaslearen zuzendaritzapean, arnasketaren mekanismo erreflexua eta nerbio bagoak bertan duen funtsezko zeregina frogatu zituen.
1873an fisiologiaren arloko beste aurkikuntza garrantzitsu bat egin zuen: barne-belarriaren konduktu erdizirkularrek gorputzaren orekan duten eragina agerian jarri zuen.
Breuerrek Vienako Unibertsitateko Fisiologiako irakaslea izan zen urte luzeetan, lan hori bere mediku-kontsulta partikularrarekin uztartuz.
1877an Sigmund Freud gaztea ezagutu zuen. Breuer eta Freud lagun min bihurtu ziren, eta laster hasi ziren gaixo histerikoekin lanean Breurren kontsultan.

## Breuer eta Freuden lanak

Garai hartako beste mediku eta neurologo batzuen antzera (Jean-Martin Charcot frantziarra, esaterako), Breurrek hipnosia erabiltzen hasi zen gaixo histeriko eta neurotikoen tratamenduan.
Gaixo horietako baten kasuak ospe handia hartu zuen, Breurrek eta Freudek haien "Histeriari buruzko ikerketak" liburuan (1895ean) zehatz-mehatz deskribatu zutelako: Anna O.-ren kasua, hain zuzen.
Anna O. (izengoiti bat zen) 21 urteko emakume gaztea zen, oinarri fisikorik gabeko sintoma deigarriak zituena: paralisiak, itsutasuna, gorreria, anorexia edo hidrofobia, besteak beste, garatu zituen urteetan zehar. Medikuek histeria diagnostikatu zioten. Hipnosipean, Anna O. hainbat gertaera traumatikoak gogoratzeko gai zen; gogorapen horiek bere sintomak hobetzen edo ezabatzen zituzten. Erregresio hipnotikoaren bitartez memoria traumatikoak berreskuratzeko metodo terapeutiko horri Breurrek eta Freudek metodo katartiko deitu zioten. Breurrek proposatu zuen prozesu inkontzienteek sintoma histerikoak eragin zitzaketeela, hauek desagertuz prozesu horiek kontzienteak bihurtzen zirenean.
Urte batzuk geroago Freudek hipnosia baztertu zuen gaixo neurotikoak artatzeko, bere ustez teknika hipnotikoak egokiak ez zirelako terapia analitiko sakon baterako; horrek psikoanalisia asmatzera eraman zuen.
Breurren eta Freuden arteko harremana nabarmen hoztu zen Freudek bere teoria psikoanalitikoa osatu zuenean. Izan ere, Breurrek ez zituen bere lagun ohiaren teoriak partekatzen (trauma psiko-sexualak histeriaren jatorrian zeudela proposatzen zutenak) eta ezta bere metodo terapeutikoak ere

## Erreferentziak

* ↑ Figueroba, a. (2017) El caso de Anna O. y Sigmund Freud Psicología y Mente

## Kanpo estekak

* Datuak: Q84430
* Multimedia: Josef Breuer / Q84430
# Josef Dostál (piraguista)

Josef Dostál (Praga (Txekiar Errepublika), 1993ko martxoaren 3a) piraguismoan lehiatzen den kirolari txekiarra da.

## Olinpiar Jokoak

2012ko Udako Olinpiar Jokoetan, Londres 2012an (Londres), brontzezko domina lortu zuen, Txekiar Errepublikako taldearekin, K-4 1000 m modalitatean, 2.55,850ko denboraz, Australiako (urrezkoa) eta Hungariako (zilarrezkoa) taldeen atzetik sailkatuz. Kirolari hauek osatzen zuten taldea: Daniel Havel, Lukáš Trefil, Josef Dostál eta Jan Štěrba-k.
2016ko Udako Olinpiar Jokoetan, Rio 2016an (Rio de Janeiro), berriro brontzezkoa irabazi zuen Txekiar Errepublikako taldearekin, K-4 1000 m modalitatean, 3.05,176ko denboraz, Alemaniako (urrezkoa) eta Eslovakiako (zilarrezkoa) taldeen atzetik sailkatuz. Hauek osatzen zuten taldea: Daniel Havel, Lukáš Trefil, Josef Dostál eta Jan Štěrba-k. Zilarrezkoa ere irabazi zuen, oraingoan K-1 1000 m modalitatean, 3.32,145ko denboraz, Marcus Walz espainiarraren (urrezkoa) atzetik eta Roman Anoshkin errusiarraren (brontzezkoa) aurretik sailkatuz.
2020ko Udako Olinpiar Jokoetan, Tokio 2020an (Tokio), brontzezkoa eskuratu zuen, Radek Šlouf herrikidearekin batera, K-2 1000 m modalitatean, 3.16,106ko denboraz, Australiako bikotearen (urrezkoa) eta Alemaniakoaren (brontzekoa) atzetik.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 03 ! | K-4 1000 m, gizonezkoa |
| 2016 | Rio de Janeiro Brasil | 03 ! | K-4 1000 m, gizonezkoa |
| 2016 | Rio de Janeiro Brasil | 02 ! | K-1 1000 m, gizonezkoa |
| 2020 | Tokio Japonia | 02 ! | K-2 1000 m, gizonezkoa |

## Erreferentziak

* ↑ «Josef Dostál» ICF, 2021-11-09an begiratua (Ingelesez)
* ↑ «Josef Dostál» olympedia.org 2021-11-09an begiratua(Ingelesez)
* ↑ «Josef Dostál» Olympics.com 2021-11-09an begiratua (Gaztelaniaz)
* ↑ "Piraguismoa, K-4 1000 m, emaitzak 2012" olympedia.org (Ingelesez)
* ↑ "Piraguismoa, K-4 1000 m, emaitzak 2016" olympedia.org (Ingelesez)
* ↑ "Piraguismoa, K-1 1000 m, emaitzak 2016" olympedia.org (Ingelesez)
* ↑ "Piraguismoa, K-2 1000 m, emaitzak 2020" olympedia.org (Ingelesez)

## Kanpo estekak

* Datuak: Q3079668
* Multimedia: Josef Dostál / Q3079668
# Josef Augusto Austriakoa

Josef Augusto Viktor Klemente Maria Austriakoa artxidukea, Austriako eta Bohemiako printzea (Alcsút, 1872ko abuztuaren 9a – Rain, 1962ko uztailaren 6a) sustriar artxiduke eta militarra izan zen. Hungariako estatuburua izan zen 1919ko abuztuan.
Josef Karlos Austriakoa artxidukearen eta Klotilde Saxonia-Coburg eta Gothakoa printzesaren semea izan zen. Ibilbide militarra 1890. urtean hasi zuen eta Lehen Mundu Gerran parte hartu zuen Ekialdeko Frontean, Italiako frontean eta Balkanetan. 1918ko urrian, armada austrohungariarreko landa-mariskal izendatu zuten azken pertsona izan zen.
1918ko urriaren 27an, Karlos I.a enperadoreak Hungariako "Homo Regius" izendatu zuen, baina Josef Augustok enperadoreari leialtasun-zinik ez egitea eskatu zuen, eta Jánis Hadik kondeari agindu zion gobernu bat osatzeko. Errepublika sozialistaren aldarrikapenak bere planak zapuztu zituen.
Errepublika komunistaren porrotaren ondoren, Josef Augusto estatuburu izendatu zuten 1919ko abuztuaren 7an, Karlosen izenean erregeorde kargu ofizialarekin. István Friedrich izendatu zuen lehen ministro. Abuztuaren 23an dimititu zuen, aliatuek uko egin ziotenean Habsburgoko etxeko kide bat Hungariako buruzagitzat aitortzeari.
1920an Vitéz Ordenako lehen zalduna izendatu zuten. 1927an Magnateen Etxeko kide izendatu zuten eta 1936tik 1944ra Hungariako Zientzien Akademia sinatu zuen. 1944an Hungariatik Estatu Batuetara ihes egin zuen eta ondoren Alemanian kokatu zen.
Augusta Maria Bavariakoa printzesarekin ezkondu zen eta sei seme-alaba izan zituzten.

## Genealogia

Zuhaitz genealogikoa :
Archduchess Margarethe, Princess of Monteleone
Archduchess Ilona of Austria
Archduchess Anna-Theresia of Austria
Archduke Joseph Árpád of Austria
Archduke Joseph Francis of Austria
Archduke István of Austria
Archduke Joseph, Palatine of Hungary
Gisela Auguste of Austria
Archduke Joseph Karl of Austria
Archduchess Maria Kynga of Austria
Duchess Maria Dorothea of Württemberg
Sophie Klementine of Austria
Joseph Augusto Austriakoa
Archduke Géza of Austria
Prince August, 3rd Prince of Koháry
Archduke Ladislaus Luitpold of Austria
Archduchess Clotilde, Archduchess Joseph Karl of Austria
Archduke Michael of Austria
Princess Clémentine, Princess of Koháry
Archduke Matthias Joseph of Austria
Archduchess Magdalena Maria of Austria :

## Kanpo estekak

* Datuak: Q78535
* Multimedia: Archduke Joseph August of Austria / Q78535